ونزوئلا پرزیدنتی نیکولاس مادورو، آمریکا بیرلشمیش ایالتلرینین مقصدینین اؤلکه‌سینین ثروتلرینه ال قویماق اولدوغونو بیلدیردی.
آمریکا ایله بوتون دیپلوماتیک ایلیشکیلری گئچه‌ن هفته کسن دؤولت باشقانی مادورو، بو اؤلکه‌دن آیریلان ونزوئلالی دیپلوماتلاری باشکند کاراکاسداکی جمهورباشقانلیغی سارایی میرافلورسده آغیرلادی.
مادورو، آمریکانین ونزوئلالی نفت شیرکتلری پدوسا و سیتگویا تحریم تطبیق ائتمه‌سینه ایلیشکین، "بو تحریم قرارلاری ایله سیتگونو ونزوئلالیلاردان اوغورلاماق ایسته‌ییرلر. بو، یاسادیشی بیر یولدور. پدوسا و سیتگو یؤنتیجیلرینه گره‌کلی حقوقی ایشلملری باشلاتما تاپشیریغی وئردیم. بئله‌لیکله، آنلاییریق کی، آمریکانین مقصدی ونزوئلانین ثروتلرینه ال قویماق. ونزوئلانین چیخارلارینی قوروماق اوچون آمریکایا لازیم اولان قانونی جاوابی وئرجییک" دئیه دانیشدی.
مادورو، تحریم قرارنامه‌لرینین، اؤزونو اؤلکه‌نین "گئچیجی دؤولت باشقانی" اعلان ائد‌ن میلی مجلس باشفانی خوان گوایدونون ایسته‌گینه اویغون قبول ائدیلدیگینی سؤیله‌دی.
مادورو، آمریکاداکی ونزوئلالی دیپلوماتیک نماینده‌لره صف دییشمه‌لری اوچون پول تکلیف ائدیلدیگینی آنجاق دیپلوماتلارین بونو قبول ائتمدیگینی دیله گتیردی.
مخالیفته دیالوق چاغریسینی تکرارلایان مادورو، "اؤلکه‌ده‌کی بیر چوخ مخالیف لیدئرین، اؤلکه‌نین حاضردا گئتمک‌ده اولدوغو آشیریلیغا قارشی اولدوغونو بیلیرم، آنجاق سوساغا داوام ائتسه‌نیز سیز ده ونزوئلادا اولاجاقلاردان مسئول اولارسینیز. ایندی واخت جسارت، چئوریلیشه یوخ دئمه، دیالوگ ماساسینا اوتورما واختی‌دیر" ایفاده‌لرینی ایشلتدی.
مادورو، ونزوئلانین تاریخی بیر مباریزیله اوز اوزه اولدوغونا دقت چکه‌رک، "تاریخی گونلر یاشاییریق، تاریخی بیر ساواشلا قارشی قارشییاییق. چئوریلیش و مداخله‌چیلیک زامانی ۲۰.جی عصرده قالدی. ونزوئلا، ۲۰.جی عصره گئری قاییتمایاجاق. ونزوئلا، اؤز قویدوغو دموکراتیک و اؤزگور یولون‌دا ایر‌لیله‌مه‌یه داوام ائد‌جک‌دیر" شکلینده دانیش‌دی.
